钦定古今图书集成/明伦汇编/人事典/第077卷 > 易经 > 乾九五文言
## 钦定古今图书集成/明伦汇编/人事典/第077卷 > 易经 > 乾九五文言

《九五》曰：“飞龙在天，利见大人。”何谓也？子曰：“同声相应，
同气相求，水流湿，火就燥，云从龙，风从虎。圣人作而
万物睹。本乎天者亲上，本乎地者亲下，则各从其类
也。”

〈本义〉作，犹起也。睹，释“利见”之意也。物各从其类。圣人，人类之首也，故兴起于上，则人皆见之。〈大全〉《朱子》曰：天下所患无君，不患无臣，有如是君，必有如是臣，虽使而今无，少间也必有出来。云从龙，风从虎，只怕不是真个龙虎，若是真个龙虎，必生风致云也。